CELEX: 52008SC2011
Language: sl
Date: 2008-06-11 00:00:00
Title: Priporočilo odločba Sveta o razveljavitvi Odločbe 2005/183/ES o obstoju čezmernega primanjkljaja na Poljskem

SL

SL        SL
 ---pagebreak---                     KOMISIJA EVROPSKIH SKUPNOSTI

                                                      Bruselj, 11.6.2008
                                                      SEC(2008) 2011 konč.

                                        Priporočilo

                                    ODLOČBA SVETA

     o razveljavitvi Odločbe 2005/183/ES o obstoju čezmernega primanjkljaja na Poljskem

                                    (predložila Komisija)

SL                                                                                        SL
 ---pagebreak---                                  OBRAZLOŽITVENI MEMORANDUM

     1.       OZADJE

     V členu 104 Pogodbe je določeno, da se morajo države članice izogibati čezmernemu
     primanjkljaju, ter je opredeljen postopek za njegovo odkrivanje in zmanjševanje. Postopek v
     zvezi s čezmernim primanjkljajem je natančneje določen v Uredbi Sveta (ES) št. 1467/97 o
     „pospešitvi in razjasnitvi izvajanja postopka v zvezi s čezmernim primanjkljajem“1, ki je del
     Pakta za stabilnost in rast. Komisija mora v skladu s členom 104(2) Pogodbe spremljati
     upoštevanje proračunske discipline na podlagi dveh meril, in sicer: (a) ali načrtovani ali
     dejanski javnofinančni primanjkljaj presega referenčno vrednost 3 % BDP (razen če se je
     delež primanjkljaja znatno in stalno zmanjševal in dosegel raven, ki je blizu referenčne
     vrednosti; oziroma če je preseganje referenčne vrednosti le izjemno in začasno, delež pa
     ostaja blizu referenčne vrednosti); in (b) ali javni dolg presega referenčno vrednost 60 % BDP
     (razen če se delež dolga ne znižuje zadosti in ne približuje dovolj hitro referenčni vrednosti).

     V skladu s Protokolom o postopku v zvezi s čezmernim primanjkljajem, ki je priložen
     Pogodbi, Komisija zagotovi podatke za izvajanje tega postopka. Države članice morajo v
     okviru uporabe tega protokola v skladu s členom 4 Uredbe Sveta (ES) št. 3605/932,3, dvakrat
     na leto sporočiti podatke o javnofinančnih primanjkljajih in dolgu ter drugih povezanih
     spremenljivkah, in sicer pred 1. aprilom in 1. oktobrom. Kot je pojasnjeno v spodnjem okviru,
     je bila Poljska med državami, ki so bile deležne prednosti prehodnega obdobja za izvajanje
     odločitve Eurostata z dne 2. marca 2004 o razvrstitvi naložbenih pokojninskih sistemov in je
     zato do marca 2007 sporočala zneske primanjkljaja in dolga brez neto stroškov pokojninske
     reforme iz leta 1999 (ki trenutno znašajo približno 2 % BDP letno). Od takrat se zneski
     primanjkljaja in dolga sporočajo v skladu z odločitvijo Eurostata. Če ni izrecno navedeno, so
     vse številke v tem dokumentu v skladu z odločitvijo Eurostata.

                                   Okvir: Razvrstitev pokojninskih sistemov
     Običajno v pokojninskem sistemu države obstajajo različni stebri, kot so na primer dokladni sistemi
     ali nenaložbeni in naložbeni sistemi; poleg tega lahko obstajajo tudi pokojninski sistemi z vnaprej
     določenimi prejemki ali pokojninski sistemi z vnaprej določenimi prispevki.
     Če se pokojninski sistem razvršča v državni sektor, so prispevki, zbrani v okviru sistema, in prejemki,
     plačani v okviru sistema, javnofinančni prihodki in odhodki in prispevajo k javnofinančnemu saldu.
     Če se pokojninski sistem razvršča v sektor, ki ni državni sektor, njegovi prispevki in prejemki ne
     prispevajo k javnofinančnemu saldu. V računovodskih pravilih ESR95 je navedeno, da so pokojninski
     sistemi, ki se razvrščajo v okvir države, tisti sistemi, ki jih „izvaja, nadzoruje in financira država“.
     Eurostat je 2. marca 2004 pojasnil, da naložbeni pokojninski sistemi z vnaprej določenimi prispevki ne
     izpolnjujejo teh meril, ker so pokojnine, ki se izplačajo v okviru takega sistema (i) odvisne predvsem
     od uspešnega delovanja finančnih trgov (tj. niso pod nadzorom države), in (ii) se financirajo iz rezerv,
     ki niso v ekonomski lasti države. Čeprav so obvezni ali z njimi upravlja država (na primer z njimi
     upravlja vladna agencija, ki je pristojna tudi za dokladni sistem) ali država jamči določeno minimalno

     1
             UL L 209, 2.8.1997, str. 6. Uredba, kakor je bila spremenjena z Uredbo (ES) št. 1056/2005 (UL L 174,
             7.7.2005, str. 5).
     2
             UL L 332, 31.12.1993, str. 7. Uredba, kakor je bila nazadnje spremenjena z Uredbo (ES) št. 2103/2005
             (UL L 337, 22.12.2005, str. 1).
     3
             Najnovejše obvestilo Poljske je na voljo na spletni strani:
             http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.

SL                                                       2                                                          SL
 ---pagebreak---      pokojnino, se naložbeni pokojninski sistemi z vnaprej določenimi prispevki ne bi smeli razvrščati v
     okvir države (*).
     Prehodno obdobje, ki se je izteklo spomladi 2007 (prvo obvestilo v letu 2007), je bilo odobreno zaradi
     izvajanja te odločitve (**).
     (*) Sporočilo za javnost Eurostata št. 30/2004 z dne 2. marca 2004.
     (**) Sporočilo za javnost Eurostata št. 117/2004 z dne 23. septembra 2004.

     Komisija je 12. maja 2004 s sprejetjem poročila v skladu s členom 104(3) Pogodbe začela
     izvajati postopek v zvezi s čezmernim primanjkljajem za Poljsko na podlagi javnofinančnega
     primanjkljaja, ki je v letu 2003, znašal 4,1% BDP (brez stroškov pokojninske reforme)4. Svet
     je 5. julija 2004 na priporočilo Komisije sklenil, da ima Poljska v skladu s členom 104(6)
     Pogodbe5 čezmerni primanjkljaj. Svet je v svojem sklepu navedel, da bi bilo treba zneske
     primanjkljaja in dolga popraviti navzgor, če bi se naložbeni pokojninski sistemi zaradi
     odločitve Eurostata o razvrstitvi naložbenih pokojninskih sistemov izključili iz sektorja
     države v širšem smislu (glej okvir). Hkrati je Svet, tudi na podlagi priporočila Komisije, na
     Poljsko naslovil priporočila v skladu s členom 104(7) Pogodbe, naj čim prej in najpozneje do
     leta 20076 odpravi čezmerni javnofinančni primanjkljaj. Na priporočilo Komisije je Svet
     28. novembra 2006 v skladu s členom 104(8) Pogodbe sklenil, da so dotedanji ukrepi poljskih
     organov neprimerni7. Svet je 27. februarja 2007 na podlagi priporočila Komisije v skladu s
     členom 104(7) Pogodbe izdal nova priporočila.

     V svojem drugem priporočilu na podlagi člena 104(7) Pogodbe je Svet poljskim organom
     priporočil, naj odpravijo stanje čezmernega primanjkljaja do prvotnega roka, tj. do leta 2007,
     ter verodostojno in trajnostno zmanjšajo javnofinančni primanjkljaj in v ta namen zagotovijo
     izboljšanje strukturnega salda (tj. ciklično prilagojenega salda brez enkratnih in drugih
     začasnih ukrepov) za najmanj 0,5 odstotne točke BDP med letoma 2006 in 2007. Svet je
     poljskim organom kot rok za sprejetje učinkovitih ukrepov postavil 27. avgust 2007. Poleg
     tega je Svet Poljsko pozval, naj zagotovi, da se bo po zmanjšanju čezmernega primanjkljaja
     vzdrževala proračunska konsolidacija k srednjeročnemu cilju strukturnega primanjkljaja v
     višini 1 % BDP.

     4
              SEC(2004) 826.
     5
              UL L 62, 9.3.2005, str. 18.
     6
              Vsi dokumenti, povezani s postopkom v zvezi s čezmernim primanjkljajem za Poljsko, so na voljo na
              spletni strani:
              http://ec.europa.eu/economy_finance/sg_pact_fiscal_policy/excessive_deficit9109_en.htm.
     7
              UL L 414, 30.12.2006, str. 81.

SL                                                               3                                                SL
 ---pagebreak---      Tabela 1: Prilagoditev, ki jo je odobril Svet 27. februarja 2007
     % BDP, razen če ni navedeno drugače                                    2006                   2007
     Javnofinančni saldo                                                    −3,9          primanjkljaj blizu 38
     Sprememba strukturnega salda                                                                vsaj +0,5
     P.m.: realna rast BDP (%)                                               5,4                        5,1
     Opomba: Strukturni saldo = ciklično prilagojeni saldo brez enkratnih in drugih začasnih ukrepov.
     Vir: Priporočilo Sveta na podlagi člena 104(7) Pogodbe in, kar zadeva realno rast BDP, mnenje Sveta o
     posodobitvi konvergenčnega programa iz novembra 2006, oba sprejeta 27. februarja 2007.

     Komisija je 20. novembra 2007, tj. po izteku roka za sprejetje ukrepov iz priporočila Sveta,
     sprejela sporočilo Svetu, v katerem je sklenila, da so bili ukrepi, ki jih je Poljska sprejela v
     odgovor na priporočilo Sveta, skladni s priporočilom. Medtem ko je Komisija izrazila
     zaskrbljenost glede trajnosti zmanjšanja čezmernega primanjkljaja v letih 2008 in 2009, v
     okviru postopka v zvezi s čezmernim primanjkljajem na tej stopnji niso bili priporočeni
     nadaljnji ukrepi9. Svet se je na seji 4. decembra 2007 strinjal s to oceno. Komisija in Svet sta
     pozvala poljske organe, naj čim prej predložijo posodobljen konvergenčni program, kjer bo
     opisana srednjeročna strategija za celotno legislaturo, ki bo skladna s trajnim zmanjšanjem
     čezmernega primanjkljaja in nadaljnjim doseganjem srednjeročnega cilja. Nov program je bil
     predložen konec marca 2008. Komisija je sprejela priporočilo za mnenje Sveta o tem
     programu skupaj s svojim priporočilom za odločbo Sveta.

     V skladu s členom 104(12) Pogodbe je treba odločbo Sveta o obstoju čezmernega
     primanjkljaja na podlagi priporočila Komisije razveljaviti, če se je čezmerni primanjkljaj v
     zadevni državi članici po mnenju Sveta ustrezno zmanjšal.

     2.        ZADNJA GIBANJA PRIMANJKLJAJA

     Odkar je dosegel najvišjo vrednost 6,3 % BDP v letu 2003, se je javnofinančni primanjkljaj v
     povprečju zmanjšal za več kot 1 odstotno točko letno in je na podlagi podatkov, ki jih je
     zagotovila Komisija (Eurostat) po obvestilu Poljske pred aprilom 200810,11,12, leta 2007

     8
             V tem priporočilu se Svet sklicuje na dopolnitev konvergenčnega programa iz novembra 2006, ki
             določuje primanjkljaj v višini 3,4 % BDP za leto 2007 in „predvideva, da lahko Komisija in Svet v
             skladu s členom 2(7) Uredbe (ES) št. 1467/97 za namene razveljavitve odločitve o obstoju čezmernega
             primanjkljaja v skladu s členom 104(12) Pogodbe v letu 2007 upoštevata stroške pokojninske reforme iz
             leta 1999 [ocenjene na okoli 2 % BDP leta 2007] za proračun na linearno degresivni osnovi v višini
             60 %. Svet opozarja, da lahko Poljska izkoristi to določbo le, če se je primanjkljaj znatno in stalno
             zmanjševal in je dosegel raven blizu referenčne vrednosti. Ker se je primanjkljaj v obdobju 2004–2006
             znatno in stalno zmanjševal, bosta rezultat in predvidevanja za leto 2007 odločilnega pomena pri
             odločitvi o tem, ali se ta določba lahko uporablja za Poljsko.“
     9
             SEC(2007) 1543.
     10
             Sporočilo za javnost Eurostata št. 54 z dne 18. aprila 2008.
     11
             Deleži primanjkljaja se običajno popravijo – navzgor ali navzdol – po objavi prvega rezultata v
             spomladanskem obvestilu. Za države članice EU kot celoto so ti popravki ponavadi sorazmerno majhni
             in v povprečju ne odstopajo veliko od vrednosti nič. Glede na razliko med zdaj sporočenim
             primanjkljajem za leto 2007 in referenčno vrednostjo primanjkljaja je malo verjetno, da bi morebitni
             prihodnji popravki javnih financ delež primanjkljaja iz leta 2007 dvignili nad stopnjo 3 % BDP.
     12
             V skladu s členom 2(7) Uredbe (ES) št. 1467/97 bi morala odločba o razveljavitvi odločbe o obstoju
             čezmernega primanjkljaja upoštevati neto stroške pokojninske reforme, s katero je bil uveden večstebrni
             sistem, ki vključuje obvezen sistem, ki je v celoti naložben, če se je primanjkljaj znatno in stalno

SL                                                          4                                                          SL
 ---pagebreak---      dosegel 2 % BDP. Rezultati so bili na splošno boljši od pričakovanih zaradi presenetljivo
     pozitivne rasti, katere posledica so bili izjemni prihodki, in dejstva, da odhodki niso bili
     izvedeni v načrtovanem obsegu.

     Izid javnofinančnega primanjkljaja v letu 2007 je bil 2,0 % BDP za razliko od 3,4 %,
     predvidenega v konvergenčnem programu iz novembra 2006. Glavni razlog je bila realna in
     nominalna rast BDP, ki je bila precej višja od pričakovane v novembru 2006, vendar so bili
     tudi odhodki omejeni. Zlasti je visoka donosnost podjetij omogočila omejitev rasti subvencij,
     hitro zmanjšanje brezposelnosti in neustrezna indeksacija, ki se je izvajala s Hausnerjevim
     načrtom13, pa sta zmanjšala rast na področju socialnih transferjev. Poleg tega so bile plače v
     javnem sektorju nižje od načrtovanih. In končno, javne naložbe so bile nižje od pričakovanih,
     ker je bilo črpanje sredstev EU počasnejše od načrtovanega. Na splošno je bil delež odhodkov
     v razmerju do BDP za 1,5 odstotne točke nižji, kot je bilo predvideno novembra 2006. Na
     strani prihodkov so bili prihodki iz posrednega obdavčenja in socialnih prispevkov boljši, kot
     je bilo pričakovano novembra 2006, predvsem zaradi veliko višje rasti zaposlovanja in plač.
     Ta pozitivna presenečenja so se izravnala s slabšimi rezultati, zabeleženimi pri drugih
     postavkah prihodkov (npr. pri neposrednih davkih zaradi povišanja davčne osnove). To je
     povzročilo nekoliko manjši delež prihodkov od načrtovanega.

     3.      PROJEKCIJE PRIMANJKLJAJA ZA OBDOBJE 2008–2009 IN POZNEJE

     Spomladanska napoved služb Komisije za leto 2008 napoveduje, da se bo v letu 2008
     javnofinančni primanjkljaj povečal na 2,5 % BDP, kar je v skladu s ciljem v konvergenčnem
     programu iz marca 2008. Za BDP se pričakuje, da se bo v letu 2008 povečal za 5,3 %, v letu
     2009 pa za 5 %. Službe Komisije predvidevajo, da se bo zasebna poraba v letu 2008 povečala
     na 5,6 %, kar bodo podprla znižanja socialnih prispevkov, v letu 2009 pa se bo zaradi
     poslabšanja zunanjega okolja, ki bo negativno vplivalo na zaupanje potrošnikov, zmanjšala na
     4,7 %.

     Povečanje javnofinančnega primanjkljaja izhaja iz proračuna Poljske za leto 2008, ki načrtuje
     poslabšanje osrednjega državnega salda (ne ESR95) za približno 0,8 % BDP leta 2008 za
     razliko od izida v letu 2007 zaradi številnih ukrepov za povečanje primanjkljaja, sprejetih
     pred parlamentarnimi volitvami oktobra 2007. Večina teh ukrepov bo zmanjšala
     javnofinančne prihodke (npr. drugo znižanje socialnih prispevkov in uvedba davčnih olajšav
     za družine). Na strani odhodkov proračun za leto 2008 predvideva višje javne naložbe ter
     ponovno vzpostavlja ugodno (inflacija plus rast plač) letno indeksacijo pokojnin in invalidnin.
     Ukrepi za povečanje primanjkljaja se bodo delno izravnali z večjim spoštovanjem davčnih
     predpisov, višje obdavčljivim dobičkom in zvišanjem trošarin, povezanim z davčnim
     usklajevanjem EU.

     Na podlagi spomladanske napovedi Komisije za leto 2008 se pričakuje, da se bo leta 2009
     delež javnofinančnega primanjkljaja nekoliko povečal na 2,6 % BDP, pod pogojem, da se
     politika ne bo spremenila. Glede na konvergenčni program iz marca 2008, ki predvideva

            zmanjševal in je dosegel raven blizu referenčne vrednosti. Od leta 2007 je javnofinančni primanjkljaj
            pod referenčno vrednostjo 3 % in uporaba tega člena ni potrebna.
     13
            Najbolj celovit in specifičen poskus reforme v zvezi z odhodki do sedaj, ki je bil predlagan leta 2003 in
            katerega namen je bil zmanjšati javno porabo na področju socialne zaščite, javne uprave in državnih
            pomoči. Hausnerjev načrt je med drugim nadomestil letno indeksacijo z indeksacijo po tem, ko skupna
            inflacija preseže 5 %, ali z indeksacijo vsaka tri leta (kar koli je prej).

SL                                                         5                                                            SL
 ---pagebreak---      izvajanje nekaterih ukrepov za zmanjšanja primanjkljaja, ki jih je še treba opredeliti, naj bi
     javnofinančni primanjkljaj znašal 2,0 % BDP.

     V spomladanski napovedi je predvideno, da se bo strukturni primanjkljaj v letu 2008 povečal
     za približno četrtino odstotne točke BDP, v letu 2009 pa zmanjšal za približno tretjino
     odstotne točke, kar bo posledica izboljšanja na trgu dela, ki ga bo spodbudilo zmanjšanje
     davčne obremenitve14.

     Glavni cilj proračunske strategije iz konvergenčnega programa iz marca 2008 je doseči
     srednjeročni cilj strukturnega primanjkljaja v višini 1 % BDP do leta 2011, tj. eno leto po
     koncu programskega obdobja. Prilagoditev proračuna temelji na odhodkih, potekala pa bo v
     letih 2009 in 2010.

     4.      GIBANJE IN NAPOVED DOLGA

     Zdi se, da delež dolga po tem, ko je leta 2006 dosegel najvišjo vrednost 47,6 % BDP, upada.
     Znatno zmanjšanje dolga je bilo doseženo leta 2007, ko se je njegov delež zmanjšal za skoraj
     2,5 odstotne točke na 45,2 % BDP, predvsem zaradi visoke nominalne rasti BDP, pa tudi
     zaradi povečane vrednosti zlota. Na podlagi spomladanske napovedi za leto 2008 se
     pričakuje, da se bo bruto dolg v letošnjem in prihodnjem letu zmanjševal počasneje na
     približno 44 % BDP v letu 2009, pod pogojem, da se politika ne bo spremenila.

     5.      SKLEPI

     Javnofinančni primanjkljaj se je zmanjšal s 6,3 % BDP leta 2003 na 2,0 % leta 2007, kar je
     pod referenčno vrednostjo 3 % BDP. Zmanjšanje primanjkljaja leta 2007 je odražalo
     predvsem višjo gospodarsko rast, ki je skupaj z omejitvijo izdatkov (delno zato, ker naložbeni
     načrti niso bili v celoti izvedeni) znižala delež izdatkov v primerjavi s proračunskim načrtom.
     Delež prihodkov se je približal ciljnemu, z izjemnimi prihodki zaradi ugodnih gospodarskih
     razmer, ki pa so se izravnali z znižanjem neposrednih davkov in slabšimi rezultati,
     zabeleženimi v drugih kategorijah prihodkov. Strukturni saldo, tj. ciklično prilagojeni saldo
     brez enkratnih in drugih začasnih ukrepov, se je izboljšal za približno 1,5 odstotne točke BDP,
     kar je precej nad fiskalnim prizadevanjem v višini najmanj 0,5 odstotne točke, ki ga je
     priporočil Svet. Glede na spomladansko napoved služb Komisije za leto 2008 se pričakuje, da
     se bo dejanski primanjkljaj leta 2008 povečal na 2,5 % BDP, ob nespremenjeni politiki pa naj
     bi leta 2009 znašal 2,6 % BDP. To kaže, da se je primanjkljaj verodostojno in trajnostno
     zmanjšal pod zgornjo mejo 3 % BDP.

     Javnofinančni dolg se je zmanjšal s 47,6 % BDP leta 2006 na 45,4 % leta 2007, kar je pod
     referenčno vrednostjo 60 % BDP. Glede na spomladansko napoved služb Komisije za leto

     14
            Zdi se, da obstaja zelo velika možnost za zmanjšanje sive ekonomije in spodbuditev delovne aktivnosti
            na Poljskem, na kar kaže znatna razlika med registrirano stopnjo brezposelnosti in stopnjo
            brezposelnosti iz raziskav o delovni moči (približno 3 odstotne točke v začetku leta 2008). Poleg tega
            ima Poljska eno izmed najnižjih stopenj aktivnosti v EU (63,5 % v primerjavi s skoraj 71 % v EU v
            drugi polovici leta 2007), zlasti pri prebivalstvu, starejšemu od 55 let. Prav tako je tudi močno
            povečanje davčnih prihodkov od dohodkov pravnih oseb in dohodnine zaposlenih v majhnih podjetjih v
            zadnjih letih na Poljskem delno mogoče pojasniti z boljšo skladnostjo po zmanjšanju prvotno visokih
            davčnih stopenj.

SL                                                       6                                                           SL
 ---pagebreak---      2008 se pričakuje, da se bo delež dolga še naprej zmanjševal in bo leta 2009 znašal približno
     44 % BDP (ob nespremenjeni politiki).

     Iz celovite ocene sledi, da je čezmerni primanjkljaj na Poljskem odpravljen. V skladu s tem
     Komisija Svetu priporoča, naj razveljavi svojo odločbo o obstoju čezmernega primanjkljaja
     na Poljskem.

     Tabela 2: Proračunski razvoj v obdobju 2003–2009
     % BDP, razen če ni navedeno             2003   2004    2005    2006    2007      2008        2009
     drugače                                                                        COM KP (2) COM (3) KP (2)
     Javnofinančni saldo                     −6,3   −5,7    −4,3    −3,8    −2,0     −2,5    −2,5      −2,6     −2,0

     Skupaj prihodki                         38,4   36,9     39,0    40,0    40,4    40,1    40,0      39,7     39,2

     Skupaj odhodki                          44,6   42,6     43,3    43,8    42,4    42,6    42,5      42,3     41,2

      Od tega:        – odhodki za obresti    3,0     2,8     2,8     2,7     2,6     2,7     2,3       2,7      2,3
            – bruto investicije v osnovna
                                              3,3     3,4     3,4     3,9     4,1     4,5     5,2       4,8      5,0
                                  sredstva
     Primarni saldo                          −3,3   −2,9    −1,5    −1,1      0,6     0,2    −0,2       0,1      0,3

     Enkratni in začasni ukrepi               0,0     0,0     0,0     0,0     0,0     0,0     0,0       0,0      0,0

     Strukturni saldo (1)                    −5,9   −5,9    −4,2    −4,0    −2,5     −2,7    −2,8      −2,3     −1,9

     Strukturni primarni saldo (1)           −2,9   −3,1     −1,4   −1,3      0,1     0,0    −0,5       0,3      0,4

     Pm       realna rast BDP (%)             3,9     5,3     3,6     6,2     6,5     5,3     5,5       5,0      5,0

     Pm       proizvodna vrzel               −1,0     0,4   −0,4      0,6     1,2     0,5     0,7     −0,7      −0,2
     (1)
                 Ciklično prilagojeni (primarni) saldo brez enkratnih in začasnih ukrepov.
     (2)
                 Ciklično prilagojeni saldo in strukturni saldo ter proizvodne vrzeli v skladu s programom, kot so jih
                 izračunale službe Komisije na podlagi informacij v programu.
     (3)
                 Ob nespremenjeni politiki.
     Vir:        Spomladanska napoved služb Komisije za leto 2008 (COM) in posodobitev konvergenčnega programa
                 iz marca 2008 (KP).

SL                                                           7                                                           SL
 ---pagebreak---                                                       Priporočilo

                                                ODLOČBA SVETA

          o razveljavitvi Odločbe 2005/183/ES o obstoju čezmernega primanjkljaja na Poljskem

     SVET EVROPSKE UNIJE JE –

     ob upoštevanju Pogodbe o ustanovitvi Evropske skupnosti in zlasti člena 104(12) Pogodbe,

     ob upoštevanju priporočila Komisije,

     ob upoštevanju naslednjega:

     (1)       Z Odločbo Sveta 2005/183/ES z dne 5. julija 200415 je bilo po priporočilu Komisije v
               skladu s členom 104(6) Pogodbe odločeno, da na Poljskem obstaja čezmerni
               primanjkljaj. Svet je opozoril, da je bil javnofinančni primanjkljaj leta 2003 4,1 %
               BDP, kar je nad referenčno vrednostjo 3 % BDP iz Pogodbe, hkrati pa je bruto
               javnofinančni dolg znašal 45,4 % BDP, kar je pod referenčno vrednostjo 60 % BDP iz
               Pogodbe. Svet je v svojem sklepu navedel, da bi bilo treba zneske primanjkljaja in
               dolga popraviti navzgor, če bi se naložbeni pokojninski sistemi zaradi odločitve
               Eurostata o razvrstitvi naložbenih pokojninskih sistemov izključili iz sektorja države v
               širšem smislu16.

     (2)       Svet je 5. julija 2004 v skladu s členom 104(7) Pogodbe in členom 3(4) Uredbe Sveta
               (ES) št. 1467/97 z dne 7. julija 1997 o pospešitvi in razjasnitvi izvajanja postopka v
               zvezi s čezmernim primanjkljajem17 po priporočilu Komisije na Poljsko naslovil
               priporočilo, v skladu s katerim mora Poljska odpraviti stanje čezmernega primanjkljaja
               najpozneje do konca leta 2007. Priporočilo je bilo objavljeno.

     (3)       Na priporočilo Komisije je Svet 28. novembra 2006 v skladu s členom 104(8)
               Pogodbe sklenil, da so dotedanji ukrepi poljskih organov neprimerni18. Svet je
               27. februarja 2007 na priporočilo Komisije izdal novo priporočilo v skladu s členom
               104(7) Pogodbe, v katerem je kot rok za zmanjšanje primanjkljaja potrdil leto 2007.
               Priporočilo je bilo objavljeno.

     (4)       V skladu s členom 104(12) Pogodbe je treba odločbo Sveta o obstoju čezmernega
               primanjkljaja razveljaviti, če se je čezmerni primanjkljaj v zadevni državi članici po
               mnenju Sveta ustrezno zmanjšal.

     15
               UL L 62, 9.3.2005, str. 18.
     16
               Sporočili za javnost Eurostata št. 30/2004 z dne 2. marca 2004 in št. 117/2004 z dne 23. septembra
               2004.
     17
               UL L 209, 2.8.1997, str. 6. Uredba, kakor je bila spremenjena z Uredbo (ES) št. 1056/2005 (UL L 174,
               7.7.2005, str. 5).
     18
               UL L 414, 30.12.2006, str. 81.

SL                                                         8                                                          SL
 ---pagebreak---      (5)   V skladu s Protokolom o postopku v zvezi s čezmernim primanjkljajem, ki je priložen
           Pogodbi, Komisija zagotovi podatke za izvajanje postopka. Države članice morajo v
           okviru uporabe tega protokola dvakrat na leto sporočiti podatke o javnofinančnem
           primanjkljaju in dolgu ter drugih s tem povezanih spremenljivkah, in sicer pred 1.
           aprilom in 1. oktobrom, v skladu s členom 4 Uredbe Sveta (ES) št. 3605/93 z dne
           22. novembra 1993 o uporabi Protokola o postopku v zvezi s čezmernim
           primanjkljajem, ki je priloga k Pogodbi o ustanovitvi Evropske skupnosti19.

     (6)   Na podlagi podatkov, ki jih je zagotovila Komisija (Eurostat) v skladu s členom 8g(1)
           Uredbe (ES) št. 3605/93 po sporočilu Poljske pred 1. aprilom 2008, in spomladanske
           napovedi služb Komisije za leto 2008 je ugotovljeno naslednje:

            –      javnofinančni primanjkljaj se je zmanjšal s 3,8 % BDP leta 2006 na 2,0 % BDP
                   leta 2007, kar je pod referenčno vrednostjo 3 % BDP. To je primerljivo s
                   ciljem 3,4 % BDP, zastavljenim v posodobljeni različici konvergenčnega
                   programa iz novembra 2006;

            –      veliko boljši izid primanjkljaja leta 2007 v primerjavi s ciljnim je podpirala
                   veliko višja realna rast BDP, kot je bila predvidena v konvergenčnem
                   programu iz novembra 2007. Poleg tega je – v razmerju do BDP – država
                   porabila manj za socialne transferje (zaradi neustrezne indeksacije v letu 2007),
                   subvencije, naložbe in plače za zaposlene. Na splošno so bili skupni odhodki za
                   1,5 odstotne točke nižji od načrtovanih v konvergenčnem programu iz
                   novembra 2006. Izboljšanje strukturnega salda (tj. ciklično prilagojenega salda
                   brez enkratnih in drugih začasnih ukrepov) leta 2007 po ocenah znaša malo več
                   kot 1,5 % BDP;

            –      na podlagi nižje rasti BDP kot v letu 2007 spomladanska napoved za leto 2008
                   napoveduje, da se bo primanjkljaj sicer povečal na 2,5 % BDP, vendar bo ostal
                   pod referenčno vrednostjo, kar bodo povzročili predvsem znižanje socialnih
                   prispevkov, davčne olajšave in povečanje socialnih transferjev skupaj z višjimi
                   naložbami. Ti podatki ustrezajo uradnemu ciljnemu primanjkljaju, določenemu
                   v posodobljeni različici konvergenčnega programa iz marca 2008. Za leto 2009
                   spomladanska napoved napoveduje, da se bo ob nespremenjeni politiki
                   primanjkljaj bolj ali manj ustalil. To kaže, da se je primanjkljaj verodostojno in
                   trajnostno zmanjšal pod referenčno vrednost 3 % BDP;

            –      vendar se bo strukturni saldo po napovedi v letu 2008 rahlo poslabšal za
                   četrtino odstotne točke BDP, ob nespremenjeni politiki pa se bo v letu 2009
                   izboljšal za tretjino odstotne točke. Pri tem je treba upoštevati potrebo po
                   doseganju srednjeročnega cilja za proračunsko stanje, ki je za Poljsko
                   strukturni primanjkljaj v višini 1 % BDP;

            –      javni dolg se je zmanjšal s 47,6 % BDP leta 2006 na 45,2 % leta 2007. Glede
                   na spomladansko napoved za leto 2008 se pričakuje, da bo delež dolga ostal
                   precej pod referenčno vrednostjo 60 % BDP ter se do konca leta 2009 dodatno
                   zmanjšal na približno 44 % BDP.

     19
           UL L 332, 31.12.1993, str. 7. Uredba, kakor je bila nazadnje spremenjena z Uredbo (ES) št. 2103/2005
           (UL L 337, 22.12.2005, str. 1).

SL                                                     9                                                          SL
 ---pagebreak---      (7)    Po mnenju Sveta je bil čezmerni primanjkljaj na Poljskem odpravljen, zato je treba
            Odločbo 2005/183/ES razveljaviti –

     SPREJEL NASLEDNJO ODLOČBO:

                                                 Člen 1

     Iz celovite ocene sledi, da je čezmerni primanjkljaj na Poljskem odpravljen.

                                                 Člen 2

     Odločba 2005/183/ES se razveljavi.

                                                 Člen 3

     Ta odločba je naslovljena na Republiko Poljsko.

     V Bruslju,

                                                 Za Svet
                                                 Predsednik

SL                                                 10                                            SL